Sha-Mani Lodge, wedding photographer johannesburg | DeAnna Photography
Charisma en Jacques | Getroud I, Sha-Mani Lodge
Home » Weddings » Charisma en Jacques | Getroud I, Sha-Mani Lodge
Posted by Juanette on 2014/08/19 in Weddings | 0 comments
Ons het vir Charisma en Jacques leer ken toe ek in Desember hulle verrassingsverlowingsessie by Thaba Ya Batswana afgeneem het. Daardie tyd kon ek al sien dat hierdie tweetjies ‘n vrek mooi troue gaan hê, alhoewel Jacques se senuwees bietjie geknaag het voor hy die pragtige Charisma gevra het om sy vrou te word.
So laat weet die tweetjies my dat hulle sommer dadelik gaan begin reël aan hul troue en graag wil hê dat ek die troue moet afneem. Ek het mooi verwag na al die moeite wat Jacques-hulle met die verlowing gedoen het, maar wat ek gekry het was vir my hemels. Ek was so opgewonde toe ek by die oulike Sha-Mani Lodge in Alberton aankom en al die mooi sien. En mooi was dit ongelooflik mooi. Ek het al ‘n paar mooi troues waar ek geassisteer het en selfs ‘n hele paar DIY troues afgeneem, maar hierdie was asof al my drome oor my eie troue hierin vasgevang was. Onmiddelik was ek verlief en verlore en as ek die hele dag net kon dekor afneem, was ek seker steeds besig en was daar sommer 20 posts net oor die dekor. Maar aangesien ek snappy happy is met sulke pragtige dekor, moes ek hulle troue in twee posts doen ;-).
Alles was net perfek! Van Charisma se hare en grimering, laasgenoemde was deur my vriendin en wonderlike grimeerkunstenaar, Ilana van Cosmetiek, gedoen, tot haar rok wat lyk asof dit spesiaal net vir haar klein en fyn lyfie gemaak is, tot Jacques se pakklere en oulike nota op sy sokkies van sy bruidjie af. Die kos was uit die boonste rakke en die musiek het bygedra tot ‘n gesellige atmosfeer.
Die gronde en ou karre het so mooi by hul tema ingepas en ons het misbruik daarvan gemaak tydens die foto’s.
My oulike assistant vir die dag was Johan van J&N Photography en hul videograaf was van Mighty Fine Productions – dit was ‘n voorreg om saam met hulle te werk.
Loer gerus na die tweede helfte wat binnekort ook beskikbaar gaan wees.
Deel II binnekort beskikbaar…